Cu binecuvântarea Înaltpreasfințitului Părinte Arhiepiscop Varsanufie, Sectorul Social-Filantropic al Arhiepiscopiei Râmnicului, a organizat o acțiune de întrajutorare a mai multor familii aflate în dificultate din localitatea Colonie Nuci, județul Vâlcea.
Astfel, au fost distribuite pachete cu obiecte de îmbrăcăminte și încălțăminte, jucării, scutece pampers pentru adulți, precum și alimente neperisabile.
"Prin desfășurarea proiectului "Dăruiește bucurie în comunitate", Arhiepiscopia Râmnicului, prin implicarea Sectorului Social, și-a propus să sprijine aceste familii, care, în ciuda greutăților prin care trec, au dorința de a trăi într-un mod plăcut și ziditor. Prin sprijinul oferit celor în nevoi și cu ajutorul lui Dumnezeu, aceste familii au primit puțină bucurie și speranță în sufletele lor", a precizat Viorica-Adriana Iancu, Consilier social al Arhiepiscopiei Râmnicului.
Web Design by DowMedia